《舟中元旦》
明代·李孙宸

去岁兹辰侍未央，听鸡簪绂入班行。钩陈甫辑诸侯瑞，便殿旋披讲幄章。

持节几旬违鹭侣，驱车何地不羊肠。扁舟又喜春风好，回首莺花望帝乡。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。